钦定古今图书集成/明伦汇编/人事典/第021卷 > 《图书编》 > 《命门》
## 钦定古今图书集成/明伦汇编/人事典/第021卷 > 《图书编》 > 《命门》

脏各有一肾，独有两。左者为肾，属水；右者为命门，属
火。亦犹北方之虫，则有龟有蛇。龟阴物也，蛇微阳也，
所谓阳生于子，火实藏之。命门者，原气之所系，男子
以藏精，女子以系胞，其气与肾通。《脉经》云：“左手赤中
为肾脉，右手赤中为神门脉。”又曰：“右肾为命门，其腑
则胞门子户。”女子胞者，地气之所生也，藏于阴而象
地，名曰奇恒之府。今视脏象，则所谓男子藏精，女子
系胞者，其原始自心之下系，贯七节之傍者，其系曲
屈下行，接两肾之系，下尾闾，附直肠之右，通二阴之
间，前与膀胱下口于溲溺之处，相并而出，乃是精气
所泄之道也。若女子，则子户胞门，亦自直肠之右，膀
胱下口，相并而受胎。故精气血脉脑，皆五脏之真，以
是当知精血来有自矣。